b'\n_START_ARTICLE_\nMogens Thorsens park\n_START_PARAGRAPH_\nMogens Thorsens park er en park langs vestsiden av Drammensveien mellom Lapsetorvet (Solli plass) og Skillebekk i Oslo.\n_START_SECTION_\nParken\n_START_PARAGRAPH_\nParken grenser i sydvest til Drammensveien, i vest og nord til bebyggelse til Niels Juels gate og Hydrobygget i Bygd\xc3\xb8y all\xc3\xa9 2, og i nord til Hydroparken (atskilt av nedkj\xc3\xb8ring til et parkeringsanlegg). _NEWLINE_Mye av parken er brukt til to barnehager, slik at den ikke er offentlig tilgjengelig park i vanlig forstand. Parken har mange store, flotte tr\xc3\xa6r.\n_START_SECTION_\nHistorie\n_START_PARAGRAPH_\nMogens Thorsens og Hustrus Stiftelse 1863, med form\xc3\xa5l \xc3\xa5 gi 50 enker eller ugifte kvinner av den dannede klasse fri bolig i den bygningen som oppf\xc3\xb8rtes p\xc3\xa5 eiendommen. Omr\xc3\xa5det l\xc3\xa5 p\xc3\xa5 l\xc3\xb8kken Bellevue, som skipsreder Mogens Thorsen kj\xc3\xb8pte i 1835._NEWLINE_Stiftelsens hus l\xc3\xa5 langs Bygd\xc3\xb8y all\xc3\xa9 og parken omkring dekket det som i dag er Hydrobygget, Hydroparken og Mogens Thorsens park. Hydroparken ble etablert da stiftelsens bygning ble revet og Hydrobygget stor ferdig i 1960.'